|  |
| --- |
| SLJ, 7. 4. 2020  Ivan Cankar: Bobi |
| Pozdravljeni,  več kot polovica vas je že poslala odgovore na vprašanja iz berila, ostale pričakujem še danes.  **Danes pa nadaljujemo z zapisom v zvezek. Zapiši spodnje besedilo.**  **(Dopolni Petrovo in Mihčetovo oznako – pomagaj si z navedenimi podatki spodaj - ležeče)**  **Književne osebe**  **Peter:**  **Mihče:**  *(nesramen, slab učenec, reven, slaboten, kot odrasel je zapravil posestvo, potrpežljiv, pripravljen pomagati, ukazovalen, glavni doma in med prijatelji, osramočen zaradi materinega prosjačenja, dober učenec, bogat, plašen, ne zna se postaviti zase)*  **Francka, Petrova sestra**  **Petrova mati in oče**  **Stilne značilnosti Cankarjeve črtice Bobi:**   * + **tropi:** * **primere ali komparacije:** »… nebo, visoko razpeto, s tenkimi belimi oblaki kakor z jablanovim cvetjem posuto …« * **metafore:** »Šel je … s tako lahkimi koraki« »…tiščalo ga je k tlom.«; »… je šel počasi, s težkimi nogami …« * **okrasni pridevki:** vesela (pesem), svetel (dan) * **poosebitve:** »…vrt, znanec in tovariš njegov…«; »…temno je gledalo drevje nanj…« * **!!! simboli: klanec (simbol za revščino in prikrajšanost), velika hiša (simbol za bogastvo), dekleta (simbol za lepoto, urejenost)**   + **besedne figure z zvočnim in pomenskim učinkom:**   + **ponavljanja:** »…berač, sin beračev…«   + **refren:** »Ne jej preveč, Peter, ne jej …« »Vzemi robec, Peter, da boš zavil!«   + **brezvezje (brez veznikov):** »Tam so drugačni ljudje, velike hiše so tam, tudi škof je tam…«   + **mnogovezje (veliko veznikov):** »…celo vilice in nože je slišal in vesele glasove.«   Ivan Cankar je v svojih delih pogosto izražal trenutne vtise iz okolja, kar imenujemo IMPRESIONIZEM, dodajal pa je tudi simbole (klanec, velika hiša), zato velja za utemeljitelja še ene smeri znotraj moderne, ki se imenuje SIMBOLIZEM. |
| *Zdaj pa razmigajte roko, na koncu ste. ☺ Jutri pa smo spet skupaj.*  učiteljica Mojca |